Taggrayt Ɣer taggara n yixef-a n teẓri , nufa-d d akken aselmed iɛedda-d ɣef waṭas n yimecwaren , d waṭas n tarrayin . Aktazal s wanawen-is am umninad , amsilɣan , agemmuḍan , ttalelen aselmad akken ad iẓer aswir n yinelmaden ansi i d-yebda d wanida yiweḍ ɣer taggara n tegzemt , ma d aktazal n yiman d umyektazel ssebganen-as i unelmad tizemmar-is , ay-a s tigawt ara yeg iman-is , ula d asejji yesɛa tixutert meqqren deg tigawt aselmed / almad , yettaja aselmad ad yessenɣes ilɣiten sɛan yinelmaden-is akken ad yizmir ad asen-yessaweḍ timussniwin timaynutin .